V. J. Edgecombe

Valdezas Drekselis „Vi Džei“ Edžkombas jaunesnysis (, g. ) – Bahamų krepšininkas, rungtyniaujantis NBA lygoje besivaržančioje Filadelfijos „76ers“ komandoje. Žaidė universitetinį krepšinį Beiloro „Bears“ komandoje.

 Ankstyvasis gyvenimas ir karjera vidurinėje mokykloje 
Edžkombas gimė ir praleido vaikystę Biminyje, Bahamose. Pats save apibūdino kaip „atsiradusį iš niekur“, gyvenantį iš generatoriaus dėl riboto elektros tiekimo. Emigravo į Jungtines Valstijas, kai buvo devintoje klasėje, ir iš pradžių apsigyveno Floridoje. Edžkombas dvejus metus lankė „Victory International Institute“ Vest Palm Biče, Floridoje, po to persikėlė į Long Ailando liuteronų vidurinę ir aukštąją mokyklą Niujorke kaip internatinis studentas. 11 klasėje, kai jo mokykla laimėjo valstijos čempionatą, Edžkombas vidutiniškai pelnė po 15,5 taško, atkovojo po 5 kamuolius, atliko po 2,3 rezultatyvaus perdavimo ir perėmė po 2,2 kamuolio per rungtynes. Sezono pabaigoje buvo išrinktas Niujorko „Gatorade“ metų žaidėju ir „National Interscholastic Basketball Conference“ (NIBC) metų žaidėju. 12 klasėje Edžkombas vidutiniškai pelnė po 17,3 taško, atkovojo po 6 kamuolius, atliko po 4 rezultatyvius perdavimus ir perėmė po 2,3 kamuolio per rungtynes, padėdamas „Crusaders“ komandai pasiekti 21–5 rezultatą. Taip pat buvo atrinktas žaisti 2024 m. „McDonald's All-American“ rungtynėse.

Jis visuotinai pripažintas penkių žvaigždučių naujokas ir vienas iš geriausių 2024 m. klasės žaidėjų, pagal pagrindines naujokų atrankos organizacijas. Iš pradžių buvo 153-as „247Sports“ sudėtiniame reitinge, bet po savo pasirodymo „Adidas 3SSB“ ture 11 klasėje pakilo į penketuką. 2024 m. sausio 14 d. Edžkombas įsipareigojo žaisti universitetinį krepšinį Beiloro universitete („Bears“ sudėtyje), atsisakydamas pasiūlymų iš Diuko ir Kentukio universitetų.

 Karjera universitete 
Savo vienintelį sezoną Beiloro universitete vidutiniškai per rungtynes pelnė po 15 taškų, atkovojo po 5,6 atšokusio kamuolio, atliko po 3,2 rezultatyvaus perdavimo ir perėmė po 2,1 kamuolio. Pasibaigus sezonui įtrauktas į antrąją „Big 12“ konferencijos simbolinę komandą ir į „Big 12“ konferencijos simbolinę pirmakursių komandą, taip pat buvo pripažintas geriausiu pirmakursiu.

2025 m. balandžio 21 d. pranešė, jog ketina dalyvauti 2025 m. NBA naujokų biržoje.

 Profesionali karjera 

 Filadelfijos „76ers“ (2025–dabar) 
2025 m. NBA naujokų biržoje Filadelfijos „76ers“ pasirinko jį trečiuoju šaukimu.

 Nacionalinė rinktinė 
Vi Džei Edžkombas buvo pakviestas atstovauti Bahamų nacionalinei rinktinei 2024 m. olimpinių žaidynių atrankos turnyrui Valensijoje. Keturiose rungtynėse vidutiniškai pelnė po 16,5 taško, atkovojo po 5,5 atšokusio kamuolio ir atliko po 3,8 rezultatyvaus perdavimo.

 Statistika 

 Universitetas 

|-
| style="text-align:left;"| 2024–25
| style="text-align:left;"| Beiloras
| 33 || 33 || 32.7 || .436 || .340 || .782 || 5.6 || 3.2 || 2.1 || .6 || 15.0
|- class="sortbottom"
| style="text-align:center;" colspan="2"| Karjera
| 33 || 33 || 32.7 || .436 || .340 || .782 || 5.6 || 3.2 || 2.1 || .6 || 15.0

 Apdovanojimai 

 NCAA 
 Antrosios „Big 12“ konferencijos simbolinės komandos žaidėjas (2025 m.)
 „Big 12“ konferencijos metų pirmakursis (2025 m.)
 „Big 12“ konferencijos simbolinės pirmakursių komandos žaidėjas (2025 m.)

 Išnašos 

 Nuorodos 
 V. J. Edgecombe NCAA profilis „Sports Reference“ 
 V. J. Edgecombe profilis „Proballers“
 V. J. Edgecombe profilis „RealGM“

Kategorija:Bahamų krepšininkai